











România este patria noastră şi a tuturor românilor. 
E România celor de demult şi-a celor de mai apoi 


E patria celor dispăruți şi a celor ce va să vie. 


Barbu Ștefănescu Delavrancea 








Victoriile repurtate de oastea revoluţionară română sub comanda supremă a prefectului Avram Iancu, în perioada mai-iunie 
1849, de la Abrud 


Câteva repere anterioare luptelor din zona Abrud 


În 18 octombrie 1848 generalul Pucner, în numele împăratului de la Viena, cheamă popoarele Transilvaniei să participe la 
dezarmarea rebelilor (gărzilor maghiare). 


Prefectul Axente Sever îl înştiințează pe Avram Iancu, în 19 octombrie 1848, despre acest plan al dezarmării. 
La 21 octombrie 1848, Ion Buteanu aduce de la Sibiu planul dezarmării ungurilor din Munţii Apuseni. 


Spre surprinderea prefectului Avram Iancu, în 21 octombrie 1848, soseşte la el o deputaţiune ungurească de la Abrud pentru “o 
învoire pe cale de pace”. S-a acceptat aceasta cu condiţia ca ei (ungurii) să depună armele până în 24 octombrie. Ungurii au primit 
condiţiile puse şi au depus armele. Din acel moment, Abrudul „a fost tratat bine şi prieteneşte şi, din acea zi până la venirea lui 
Hatvani, prin urmare peste o jumătate de an, s-au bucurat de cea mai mare linişte şi siguranță sub protecțiunea românilor (s.n.). 
Întocmai se întâmplă şi cu vecinul oraş Roşia”. (Avram Iancu - Raport) 


Avram lancu a acceptat ca în primăria din Abrud să fie folosite limba română şi limba maghiară. lon Boeru îndeplinea funcţia de 
primar al oraşului Abrud, cât şi pe cea de viceprefect în prefectura lui Avram Iancu. 





La Zlatna, acțiunea de dezarmare a gărzilor maghiare a avut un deznodământ tragic. În timp ce se purtau tratative pentru dezarmarea ungurilor, în ziua de 23 octombrie 1848, comandantul acestora, Nemegyei, a 
ordonat deschiderea focului. Sunt ucişi mulți români. Românii scăpaţi cu fuga au dat alarma şi s-au adunat satele care se răzbună pe laşii care au ucis în timpul tratativelor. Meritată soartă a avut şi Nemegyei. 


După această nenorocire soseşte la Zlatna şi Avram Iancu şi îi ia sub protecţia sa pe ungurii scăpați şi îi mută la Abrud. 


Situaţia românilor de la poalele Munţilor Apuseni, de pe văile Crişului Alb, Someşului Mic, Mureşului, Târnavelor, Oltului (de pe teritoriul transilvănean şi Arieşului - zona lara-Turda) (vezi harta Balint) era 
dramatică. 


Armata maghiară şi gărzile secuieşti îndeplineau cu mult zel sentințele tribunalelor maghiare de condamnare la moarte a românilor, fără deosebire de sex sau vârstă. Incendiau casele pe oameni, împuşcau şi 
spânzurau pe cei prinşi. 


Anul 1849 a fost catastrofal pentru românii slab înarmaţi, şi mai ales pentru cei neînarmaţi. Atunci au căzut victime cea mai mare parte din cei 40.000 de români ucişi. 


Generalul Bem a reuşit să înfrângă armata imperială şi să o alunge peste Carpaţi. Au găsit la Sibiu o mare cantitate de armament şi muniție. In acest mod imperialii i-au înzestrat cu arme şi mai mult pe unguri, iar 
pe români îi puneau în situația să lupte cu lancea şi îmblăcii. 


Cel mai mare obstacol în calea victoriei totale care stătea în cale era Cetatea Apusenilor, stăpânită de oastea română a lui Avram lancu. 
Această redută românească nu putea fi cucerită prin forță, ci numai prin vicleşug. 


În această situaţie, Kossuth hotărăşte să-l sacrifice pe unul dintre adepţii săi. Acesta era deputatul român din Bihor, Ion Dragoş. La cererea lui Kossuth, acesta face două deplasări la Avram Iancu - 25 aprilie 1849 
până la Mihăileni, lângă Brad şi în 3 mai 1849 până la Abrud pentru a-i cere prefectului să depună armele. 


Kossuth ştia bine că oastea lui Avram Iancu profita de orice răgaz pentru a pleca pe la casele lor să-şi mai aducă ceva merinde. În acest fel, la porțile de intrare în munți - în cazul de faţă Buceș - rămâneau puţini 
ostaşi de strajă. Aceştia puteau fi uşor înlăturați din calea armatei maghiare. 


Vasile Moldovan, în memoriile sale, scria: „Cred, că la locul acesta ar fi de interes să reproduc în traducerea românească o poruncă, ce a dat Kossuth lui Hatvani, numai câteva zile după ce a trimis la noi în munţi 
pe nefericitul Dragoş, cu planuri de a propune românilor pacea şi dezarmarea. 


Din acest document se va vedea mai bine, cu câtă perfidie şi răutate s-au purtat Kossuth şi maghiarii față de noi, când pe față ne propuneau pace, iar pe din dos şi pe sub mână urzeau planul infernal de a ne nimici 
şi de a pune mâna pe munți”. 


„Să vedem dară, ce zice Kossuth în ordinul trimis comandantului Hatvani”. 
„Guvernatorul ţării, către domnul comandant de trupă Emeric Hatvani”. 


„În urma adresei dumitale din data de 6 luna curentă nr. 73, te încunoştințez, că după ce sub comanda d-tale de până acum sunt concentrate trupe regulate de oştire, şi peste tot o astfel de putere, care recere un 
membru expert în arta belică, ca comandant, ministeriul de război a fost provocat ca locul maiorului Csutak să-l suplinească cât mai curând prin un ofiţer de ştab de rang mai înalt, căruia şi d-ta vei fi subordonat”... 


„Raportul d-tale cu privire la procedura deputatului Dragoş îl primesc cu mulțumită, şi te încunoştinţez, că şi eu împărtăşesc părerile referitoare la acelea, iar la raportul lui Dragoş, trimis prin ştafeta d-tale, am 
răspuns, că nu mă demit la nici un fel de tocmeli cu rebelii, nici nu mă las în explicaţiuni de amnistie - cui îi trebuie grațiere să o ceară - guvernul o să ştie să grațieze, unde va fi cazul. Totodată te îndrumez, ca sub 
pretextul armistițiului cerut, ori al tocmelei, să nu sistezi sub nici un chip războiul (s.n.)”. Aceasta ţi-o împărtăşesc, pentru ca, până la sosirea urmaşului d-tale, să-ți continui activitatea în înţelesul acesta şi încă cu 
plină energie, nebăgând în seamă nici un interes lateral”. 

„Dat în Debrețin, mai 1849 

Guvernatorul țării Ludovic Kossuth m.p.” 


În ziua de 5 mai 1849 (duminica) s-au purtat din nou tratative în biserica reformată din piaţa Abrudului (V. Moldovan). Atunci vine vestea că Hatvani e aproape de Abrud. 


Avram lancu reuşeşte să plece la Câmpeni înainte ca Hatvani să onoreze invitația ungurilor abrudeni de a intra în Abrud. Ajuns stăpân peste Abrud, Hatvani dă ordin să fie arestaţi mai mulți români. Aşa s-a 
întâmplat cu prefectul Petre Dobra, care în curând este ucis. Prefectul Ion Buteanu este ferecat în lanţuri şi dus în zona Gura Hont unde în 23 mai 1849 este spânzurat. 


Aşa a început dezastrul Abrudului şi a locuitorilor săi. 


În prima fază, bărbaţii unguri din Abrud (cca 600) şi din Roşia Montană (cca 400) au participat alături de cei 1400 de oşteni aduşi de Hatvani, la arestarea, molestare, tăierea cu sabia, spânzurarea sau împuşcarea 
românilor (vezi anexele) 


În faza a doua, armata lui Avram Iancu încercuieşte Abrudul şi îl bate pe Hatvani (vezi harta). Acesta a profitat de ceaţă fugind la Brad. 

Orgoliosul Hatvani se întoarce la Abrud unde este înfrânt din nou şi fuge pe la Bucium-Cerbu la După Piatră unde primeşte ultima lovitură (vezi harta). 
Cetatea Apusenilor trebuia cucerită. 

Îşi încearcă norocul şi Kemeny Farkaş cu o armată şi mai numeroasă. 

Harta cu bătăliile arată cine au fost cei care cu tunuri de lemn, lănci şi îmblăcii au învins trufaşa oaste dotată cu arme, tunuri şi rachete incendiare. 


Cred că cititorul s-a convins cine este vinovatul, sau mai bine zis vinovaţii de măcelul şi incendierea Abrudului. 


Prof. Ilie FURDUIU 

ANEXA t 
TABEL 
cuprinzând numele eroice ucişi de Hatvany în zilele de 5-6-7 mai (stă 
vcechi) 1849 în Piaţa Abrudului (conform protocolului morților wol II, 
p. 13-17 de la Biserica Ortodoxă din Abrud) (după Țara Abeudului) 

LUPTELE CU HATVANI 


ANEXA 2 


TABEL 
cuprinzând numele eroilor uciși de Hatvany sau Kemeny în 25 aprilie, 5-6-7 
şi 30 mai 1849 (stil vechi) 
{conform Consemnațhună nr. 7 a românilor căzuți în Războiul civil cu 
maghiarii - cota/1/1849 - Arhivele Statului Alba) 

ANEXA 3 


TABEL 
cuprinzând numele eroilor uciși de Hatvany sau Kemeny în mai-iunie 1849 
(conform Protocolului morților de la Biserica Ortodoxă din Abrud-Sat - Cota 
12/2-1848-1874 - Arhivele Statului Alba) 


10. Salvira Kerti (7) 
11. Mārie Săraca 








6-10 MAI 1849 


ROŞIA 
SOHODOL 


— 








ui pe 


ROȘIA 
BLĂJENI 
MUNTARI 
ZN AN BUCIUM 
I = 





Abrud. Aici s-au dat bataile din mai-iunie 1849. 


Bucium Cerbu. Aici e monumentul amplasat pe locul unde 
Avram lancu a invins 





Abrud. Bustul lui Avram lancu 


Dupa Piatra. Monumentul inchinat victoriilor motilor din mai 
1849. 





